钦定古今图书集成/明伦汇编/闺媛典/第049卷 > 李哥
## 钦定古今图书集成/明伦汇编/闺媛典/第049卷 > 李哥

按《辍耕录》：“河南理幕沈易云，霸州倡女李哥，年十二
三时，母教之歌舞，哥泣曰：‘女率有匹繄，我独为此乎？
母告以业不可废。哥曰：‘若此听母，母亦当从我好，否
则有死而已’。母阳许之，因是不粉泽，不茹荤，所歌多
仙曲道情。有召者，必先询主客姓名，然后往。人亦预
相戒，毋戏狎。哥凝立筵前，酒行歌阕，目不流盼，与之’”
酒勿饮。州判官尝忤哥，径还，誓不与见。孟津县达鲁
花赤厚赂哥母，夜扺舍，哥怀利刃闭卧内，骂之曰：“汝
职在牧民，而狗彘之，不若可急去，不且血污吾刃矣。”
赤惭怒以回。明日，知州闻之，叹曰：“州有贞女，而吾不
知，是一失也。吾次子明经举秀才，真若配以礼聘娶
之。”未几，红巾入寇，夫妇被执，见哥妍丽，将杀其夫。哥
走前抱夫项大呼曰：“吾断不从汝求活。”寇并杀之。〈按霸
州志李哥母名一枝梅弹园杂志同〉